Ministrul Mediului cere amenzi în „hora reciclării”: Sunt cetățeni captivi și magazine care își bat joc și le refuză plata garanției de 50 de bani pe PET-uri
Ministrul Mediului, Mircea Fechet, a cerut public joi comisarilor Gărzii de Mediu să aplice amenzi magazinelor care „își bat joc” de cetățeni, unii dintre ei captivi în anumite sate sau comune, cărora le refuză plata garanției de 50 de bani la ambalajele din sistemul garanție-returnare (SGR). „Când o persoană vine să inapoieze acel recipent, să o trimiți la primul supermarket care s-ar putea să fie la kilometri depărtare este profund greșit”, a spus ministrul.